Y Swyddfa Reoleiddio Niwclear

|  |
| --- |
|  |
| Adroddiad Safle'r Swyddfa Reoleiddio Niwclear (yr ONR)  Gwasanaethau Adfer Niwclear – Trawsfynydd |



Adroddiad Safle'r ONR

Gwasanaethau Adfer Niwclear - Trawsfynydd

Adroddiad am y cyfnod: 1 Ebrill 2024 - 30 Medi 2024

Ysgrifennwyd gan: Arolygwr Safle Enwebedig, Arolygwr Rhanbarth Cymru yr NRS a Chorfforaeth yr NRS

Cymeradwywyd gan: Swyddog Arweiniol Cyflawni Datgomisiynu, Tanwydd a Gwastraff

Rhif Cyhoeddi.: #

Dyddiad Cyhoeddi: Hydref 2024

Cyfeiriad Cofnod yr ONR Rhif: 2024/40257

Rhagair

Rhyddheir yr adroddiad hwn yn rhan o'n hymrwymiad i sicrhau fod gwybodaeth am weithgareddau arolygu a rheoleiddio sy'n ymwneud â'r safle uchod ar gael i'r cyhoedd.Dosberthir adroddiadau i aelodau ar gyfer y Grŵp Gwasanaethau Diogelwch (yr SSG) ac maent hefyd ar gael ar ein gwefan (<http://www.onr.org.uk/llc/>).

Fel arfer, mae ein harolygwyr safle'n mynd i gyfarfodydd yr SSG lle cyflwynir yr adroddiadau hyn a byddant yn ymateb i unrhyw gwestiynau a godir yno.Dylai unrhyw un sy'n dymuno ymholi ynghylch materion a gaiff eu cynnwys yn yr adroddiad hwn gysylltu â ni trwy e-bost yn contact@onr.gov.uk

Cynnwys

[1. Arolygiadau 4](#_Toc124509190)

[2. Materion Arferol 5](#_Toc124509191)

[3. Materion Anarferol 7](#_Toc124509192)

[4. Gweithgaredd Rheoleiddio 8](#_Toc124509193)

[5. Newyddion gan yr ONR 9](#_Toc124509194)

[6. Cysylltiadau 9](#_Toc124509195)

# Arolygiadau

## Dyddiad(au) arolygiadau

Cynhaliodd arolygwr safle'r ONR arolygiadau ar y dyddiadau a ganlyn yn ystod cyfnod adrodd 1 Ebrill 2024 - 30 Medi 2024:

* 11 - 12 Mehefin 2024
* 26 – 27 Mehefin 2024
* 24 Medi 2024

# Materion Arferol

## Arolygiadau

Cynhelir arolygiadau fel rhan o'r broses i fonitro y cydymffurfir a:

* Yr amodau a roddodd yr ONR ynghlwm wrth drwydded y safle niwclear a ganiatawyd dan Ddeddf Gosodiadau Niwclear 1965 (NIA65) (fel y'u diwygiwyd);
* Deddf Ynni 2023;
* Deddf Iechyd a Diogelwch yn y Gwaith ac ati 1974 (HSWA74); a
* rheoliadau a wnaed dan HSWA 74, er enghraifft Rheoliadau Ymbelydriadau Ïoneiddio 2017 (IRR17) a Rheoliadau Rheoli Iechyd a Diogelwch yn y Gwaith 1999 (MHSWR99).

Mae'r gwaith arolygu'n golygu monitro gweithredoedd y trwyddedai ar y safle mewn perthynas â digwyddiadau, gweithrediadau, cynnal a chadw, prosiectau, addasiadau, newidiadau achosion diogelwch ac unrhyw faterion eraill a allai gael effaith ar ddiogelwch. Mae'n ofynnol i'r trwyddedai wneud trefniadau digonol a gweithredu arnynt o dan yr amodau sydd ynghlwm wrth y drwydded er mwyn sicrhau y cydymffurfir â'r gyfraith. Ceisia arolygiadau farnu digonolrwydd y trefniadau hyn a'r gweithredu arnynt.

Yn y cyfnod hwn, roedd gwaith arolygu arferol yn Nhrawsfynydd yn cynnwys yr isod:

* rheoli gweithrediadau yn cynnwys rheoli a goruchwylio
* rheoli gwastraff ymbelydrol
* hyfforddiant, cymwysterau a phrofiad staff
* datgomisiynu
* iechyd a diogelwch confensiynol (anniwclear)
* diogeledd (bydd ychwanegu gwybodaeth am ddiogeledd at yr adroddiad hwn yn dibynnu ar ei ddosbarthiad)

Gall aelodau o'r cyhoedd a fyddai'n dymuno rhagor o wybodaeth am ein gweithgareddau arolygu yn ystod y cyfnod adrodd ddarllen Adroddiadau Ymyrraeth y safle yn [www.onr.org.uk/intervention-records](http://www.onr.org.uk./intervention-records).

Pe byddai gennych unrhyw ymholiadau ynghylch ein gweithgareddau arolygu, anfonwch e-bost i[contact@onr.gov.uk](mailto:contact@onr.gov.uk).

## Gwaith Arall

Trwy gydol y cyfnod adrodd hwn, mae ein harolygwr diogelwch y safle wedi cynnal cyfarfod bob pythefnos gyda chynrychiolydd tîm arweinyddiaeth Trawsfynydd. Nod y cyfarfod oedd cynnal ymwybyddiaeth o'r sefyllfa ar faterion yn ymwneud â diogelwch, diogeledd, diogeliadau, trafnidiaeth ac iechyd a diogelwch confensiynol, yn cynnwys gwytnwch y gweithlu, gwytnwch trefniadau brys, diogelwch tân, digwyddiadau a gweithgareddau eraill ar y safle. Ni thynnwyd unrhyw broblemau arwyddocaol at sylw'r ONR.

# Materion Anarferol

Mae'n ofynnol i drwyddedeion fod â threfniadau i ymateb i faterion a digwyddiadau anarferol. Bydd ein harolygon yn barnu digonolrwydd ymateb y trwyddedai, yn cynnwys camau a gymerir i weithredu ar unrhyw welliannau angenrheidiol.

Nid oedd materion na digwyddiadau o arwyddocâd o'r fath yn ystod y cyfnod.

.

# Gweithgaredd Rheoleiddio

Gellwn gyhoeddi dogfennau ffurfiol i sicrhau y cydymffurfir â gofynion rheoleiddio. O dan amodau trwydded safle niwclear, cyhoeddwn ddogfennau rheoleiddio, sydd un ai'n caniatáu gweithgaredd neu sy'n gofyn am gymryd rhyw fath o gamau; yn dorfol, caiff y rhain, fel arfer, eu galw'n 'Offerynnau Trwydded' ond gallant ddod dan enw arall. At hyn, gallai arolygwyr gymryd ystod o gamau gorfodi, yn cynnwys cyflwyno hysbysiad gorfodi.

* Ni chafodd yr un offeryn trwydded, hysbysiad gorfodi na llythyr gorfodi ei gyflwyno yn ystod y cyfnod hwn:

# Newyddion gan yr ONR

Am y newyddion a'r wybodaeth ddiweddaraf gennym, darllenwch ein newyddlen rheolaidd, ‘ONR News’, a ddaw drwy e-bost a thanysgrifio iddo yn [www.onr.org.uk/onrnews](http://www.onr.org.uk/onrnews).

# Cysylltiadau

Office for Nuclear Regulation

Redgrave Court

Merton Road

Bootle

Merseyside

L20 7HS

Gwefan: [www.onr.org.uk](http://www.onr.org.uk)

e-bost: [Contact@onr.gov.uk](mailto:Contact@onr.gov.uk)

Am ragor o wybodaeth amdanom, neu i roi gwybod i ni am anghysonderau neu anghywirdebau yn y cyhoeddiad hwn, ewch i <http://www.onr.org.uk/feedback.htm>.

Os ydych yn dymuno ailddefnyddio'r wybodaeth hon, ewch i [www.onr.org.uk/copyright.htm](http://www.onr.org.uk/copyright.htm) am fanylion.

Am ddogfennau cyhoeddiedig, mae'r copi electronig ar ein gwefan yn parhau i fod y fersiwn fwyaf cyfredol sydd ar gael i'r cyhoedd ac wrth gopïo neu argraffu'r ddogfen, ni fydd modd ei rheoli.